text: Superliga: Sønderjyske tæt på redning
  09 maj 2010 kl. 10.15
  Efter en sejr på 1-0 over bronzekandidaterne fra Esbjerg er Sønderjyske meget tæt på at sikre sig endnu en sæson i SAS Ligaen.
  Sønderjyske er snublende tæt på at redde sig endnu en sæson i SAS Ligaen. Det står klart, efter at holdet hjemme vandt 1-0 over Esbjerg.
  Nedrykningskonkurrenterne fra AGF og Randers vandt ganske vist også i søndagens runde, men Sønderjyskes forspring til Århus-klubben under nedrykningsstregen er på tre point med en kamp igen.
  Samtidig er Sønderjyskes målscore noget bedre end AGF's, og for at overhale Sønderjyske har århusianerne altså brug for en storsejr i sidste runde, mens sønderjyderne skal tabe.
  
  Esbjerg væk fra bronzen
  Værre gik det for Esbjerg i dagens runde. Med nederlaget til Sønderjyske rykkede vestjyderne væk fra væk fra bronzemedaljepladsen.
  